- Hindi News
- National
- बांगर में 55 हजार से ज्यादा श्रद्धालुओं ने ली प्रसादी, नई व्यवस्था का लाभ मिला
बांगर में 55 हजार से ज्यादा श्रद्धालुओं ने ली प्रसादी, नई व्यवस्था का लाभ मिला
देवास | बांगर में दत्त जयंती के उपलक्ष्य में रविवार को भंडारा हुआ। प्रसादी के लिए देशभर से हजारों की संख्या में भक्त पहुंचे थे। एक बार में पांच हजार से अधिक श्रद्धालुओं ने प्रसाद ग्रहण किया। रोड तक कतारें लगी रही। सुबह 8.30 बजे दत्त पादुका मंदिर में पूजन किया गया। हवन भी हुआ, आहुतियां दी गई। फूलों से सजावट की गई थी। पूर्णाहुति के बाद 11.30 बजे से भंडारा शुरू हुआ जो देर शाम तक चला। मंदिर के दत्तप्रसाद कुलकर्णी ने बताया एक बार में पांच हजार लोगों ने प्रसादी ग्रहण की। करीब 20 से 25 मिनट में भोजन की एक पारी संपन्न हुई। पूर्व में भारी संख्या में भोजन प्रसादी की एक पारी में 40 से 45 मिनट लग जाते थे। इस बार नई व्यवस्था करते हुए कतार में जाते वक्त ही स्टॉल से भक्तों को प्रसादी के लिए पत्तल-दोने दिए जा रहे थे। इससे पूरी पंगत बैठने के बाद पत्तल-दोने लगाने में जाने वाला समय बच गया था। शाजापुर, मक्सी, मंदसौर, सोनकच्छ, आष्टा, भोपाल, झाबुआ, सीहोर, इंदौर, रतलाम, बडनगर, बड़वानी, महाराष्ट्र, हैदराबाद, कर्नाटक, गुलबर्ग आदि से श्रद्धालु पहुंचे थे।
tgl_Latn sot_Latn hin_Deva hin_Deva hin_Deva